b'\n_START_ARTICLE_\nPique (maskota)\n_START_PARAGRAPH_\nPique je bila uradna maskota Svetovnega prvenstva v nogometu 1986. Predstavlja zelen \xc4\x8dili jalape\xc3\xb1o, na glavi katerega stoji rumen sombrero, kot so ga nosili tradicionalni mehi\xc5\xa1ki kavboji charri. V desni roki dr\xc5\xbei nogometno \xc5\xbeogo._NEWLINE_Maskota je poleg tipi\xc4\x8dne mehi\xc5\xa1ke hrane jalape\xc3\xb1a vsebovala dva znana stereotipa o Mehi\xc4\x8danih: da vselej nosijo sombrero (ta ima sicer vrh klobuka, ki je bolj zna\xc4\x8dilen za \xc4\x8cile) in da imajo vsi brke. Pique nosi namre\xc4\x8d dolge \xc4\x8drne navzgor privzdignjene brke. _NEWLINE_Zanimivo je, da Pique kot simbol dr\xc5\xbeave gostiteljice ne nosi majice mehi\xc5\xa1ke reprezentance, pa\xc4\x8d pa enobarvno rde\xc4\x8do majico. To je mogo\xc4\x8de pripisati dejstvu, da je bila Mehiki zaupana organizacija drugega Svetovnega prvenstva v 16 letih. Zato so morali ustvariti povsem novo maskoto v primerjavi s Juanitom iz leta 1970. _NEWLINE_Izbira Piqueja za maskoto je bila precej kontroverzna, ker je maskoto narisala h\xc4\x8derka predsednika Mehi\xc5\xa1ke nogometne zveze, ki je nabor maskote tudi sama sklicala.'